Centar za kulturu i obrazovanje Pazin

TradInEtno Session s Majom Bjelicom (otkazano)
2024-12-21 17:00 - 20:00 (Europe/Zagreb) | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Zbog proglašenog dana žalosti otkazuje se sutrašnji TradInEtno session s Majom Bjelicom.

Svi su dobrodošli – pjevači i svirači, svih dobi.Besplatan ulaz, no u krug će se baciti šešir (donacije za tunemastera).17:00-19:00 Učenje pjesama sa voditeljicom Majom Bjelicom19:00 jamsession
O ‘Session master’:Maja Bjelica voli se družiti sa glazbom, uz glazbu, kroz glazbu. Najviše je inspirirana starim pjesmama koje se prenose s usta na usta, od uha do uha. Takvu glazbu počela je stvarati s bendom istRaNbuL, a danas ih istražuje uglavnom u sklopu TradInEtno Orkestra i dua MuzeFüze. Član je Udruge Muzofil.
O ‘TradInEtno Sessions’:TradInEtno Sessions su mjesečna druženja svih pjevača i svirača instrumenata. Svaka sesija ima posebnog gosta; ‘session master’; koji uči najprije neke pjesme i napjeve iz njihova repertoara. Nakon toga slijedi vrijeme za jam, inspiriran repertoarom session master.TradInEtno Sessions su besplatne, ali su donacije za session master dobrodošle.

Mufasa: Kralj lavova (otkazano)
2024-12-21 10:00 - 12:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Zbog proglašenog dana žalosti otkazuje se sutrašnja projekcija filma Mufasa: Kralj lavova.

U sklopu Adventa u srcu Istre, Centar za kulturu i obrazovanje Pazin i Kino Pazin donose novi blockbuster iz Disneyeve tvornice snova, Mufasa: Kralj lavova! Otkrijte nevjerojatnu priču o usponu voljenog kralja Ponosne Zemlje u epskom spektaklu Mufasa: Kralj lavova! U ovom dugo očekivanom hitu, Rafiki prepričava maloj lavici Kiari, kćeri Simbe i Nale, legendu o Mufasi. Priča se vraća u prošlost, prikazujući Mufasu kao izgubljeno i usamljeno siroče, sve dok ne upozna suosjećajnog lava Taku, nasljednika kraljevske loze. Taj susret pokreće putovanje grupe neobičnih prijatelja koji istražuju život, a njihova će se veza testirati dok zajedno pokušavaju izbjeći prijeteću opasnost. Kombinirajući tehnike snimanja uživo s fotorealističnom računalno generiranom slikom, film Mufasa: kralj lavova režirao je oskarovac Barry Jenkins, producirali su ga Adele Romanski i Mark Ceryak, a izvršno producirao Peter Tobyansen.

Koncert Anja Rubil - Sandro Vešligaj
2024-12-18 20:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Anja Rubil – Flauta
Sandro Vešligaj – klavir
Anja Rubil rođena je 1992. u Slavonskom Brodu, gdje je završila osnovnu i srednju glazbenu školu te Klasičnu gimnaziju. Studirala je flautu na Akademiji za glazbo u Ljubljani, gdje je diplomirala i magistrirala. Tijekom studija usavršavala se na blokflauti i traversu te sudjelovala na mnogim natjecanjima, osvojivši brojne nagrade. Aktivna je pedagoginja, a njezini učenici postižu izvrsne rezultate. Od 2023. vodi obrt Flautina i glazbeni vrtić u Vodnjanu. Također se bavi jazzom, članica je latino jazz grupe Bolerosi i Puhačkog orkestra Pule.
Sandro Vešligaj rođen je 1991. u Puli, gdje je maturirao na Glazbenoj školi Ivana Matetića Ronjgova. Studirao je klavir na Muzičkoj akademiji u Zagrebu te specijalizirao komornu glazbu u Italiji. Dobitnik je brojnih nagrada, uključujući Oskara znanja i nagrade na natjecanjima u Hrvatskoj i inozemstvu. Nastupao je kao solist i komorni glazbenik diljem Europe, a posebno se ističu njegovi koncerti u značajnim koncertnim dvoranama Hrvatske i inozemstva.
PROGRAM:
1. M. Bonis: Sonata za flautu i klavir u cis-molu, op. 64
I Andantino con moto
II Scherzo. Vivace
III Adagio- Allegro ma non troppo- Allegretto- Adagio
IV Finale. Moderato
2. N. Andrijašević – Janković, T. Vorel: Memoria a te
3. I. Lang: Impresije za flautu i harfu op. 83, obr. A.Rubil
Ljeto, Jesen, Zima, Proljeće
4. A. Rubil: Valle za flautu solo
5. T. Vorel: Meditacija
6. C. Chaminade: Concertino za flautu i klavir, op. 107
Mélanie Hélène “Mel” Bonis (1858. – 1937.) bila je francuska skladateljica iz razdoblja kasnog romantizma. Njezin skladateljski opus sadrži više od 300 djela uključujući skladbe za klavir solo i četveroručno, orguljaška djela, komornu glazbu, zborsku glazbu, melodije za glas, mise te djela za orkestar. Pohađala je Pariški konzervatorij (CNSMDP) gdje su je podučavali César Franck, Ernest Guiraud i Auguste Bazille. Sonata za flautu i klavir u cis-molu op. 64 prvi je put izdana 1904. godine i posvećena je Louisu Fleury-ju. Bonis kroz četiri stavka sonate stvara postromantičarsku atmosferu punu poezije i svjetla.. Tijekom skladbe oba se instrumenta povezuju i izmjenjuju motive kao da su jedno.
Nives Andrijašević Janković magistra je glazbe. Dugi je niz godina radila u Glazbenoj školi“ Vatroslav Lisinski” u Zagrebu na mjestu profesora flaute i komorne glazbe. Također je bila vanjska suradnica – predavač na predmetu pedagoška praksa na Muzičkoj akademiji u Zagrebu. Uz studij flaute na Muzičkoj akademiji u Zagrebu diplomirala je i doktorirala na Filozofskom fakultetu na smjeru za kulturu i umjetnost. Kao produkt njezinog pedagoškog rada, vidljiv je veliki broj, čak 28, profesionalnih flautista izašlih iz njezine klase te nekolicina trenutnih studenata u različitim europskim zemljama. Dobitnica je preko 200 međunarodnih i državnih nagrada među kojima ističe nagradu HDGPP- a (1991. godine) i nagradu AZOO- a za izvrsnost u radu (2013. godine). Idejna je začetnik i suosnivatelj Hrvatskog Društva Flautista (HDF). Začetnik je i organizator međunarodnog flautističkog natjecanja FLAUTA AUREA ZAGREB pod pokroviteljstvom predsjednika/ice Republike Hrvatske. Član je HDGU-a. Skladbu Memoria a te skladala je 1998. godine.
Ivana Lang (1912. – 1982.) bila je hrvatska skladateljica, pedagoginja i pijanistica. Studij klavira završila je na Muzičkoj akademiji u Zagrebu. Kompoziciju se učila privatno kod Franje Dugana, Mile Cipra i Josepha Marxa u Salzburgu. Njezin skladateljski opus sadrži orkestralna djela, komorna i vokalna djela, djela za harfu, jednu operu te dva baleta. Napisala je sto deset opusa od čega je više od polovice posvećen glasoviru. Tijekom godina razvijala je osobni izraz koji je umjereno moderan i prema vlastitom mišljenju “oporo liričan”. Na njega je utjecao i glazbeni folklor Istre s kojim je bila u doticaju preko skladatelja Slavka Zlatića. Impresije za flautu i harfu, op. 83 skladala je 1973. godine. Naslovi stavaka nose naslove četiri godišnja doba poredanih redoslijedom Ljeto, Jesen, Zima i Proljeće. Skladba je posvećena Rajki Dobronić, hrvatskoj harfistici i glazbenoj spisateljici.
Anja Rubil (1992.) je skladbu Valle počela skladati 2021. godine nakon posjeta Kosovu. Dovršena je 2024. godine i praizvedena 2. svibnja u Slavonskom Brodu na jednom od koncerata povodom proslave 70. obljetnice osnutka Glazbene škole. Skladba opisuje doživljaj bogatstva različitosti kosovske kulture i krajolika.
Tatjana Vorel je sa četiri godine počela svirati glasovir. Kasnije je završila studij Glazbene pedagogije na Muzičkoj akademiji u Zagrebu. Usavršila je skladateljske tehnike te je njezin rad prepoznat od hrvatskih skladatelja popur Davorina Kempfa, Rubena Radića i Berislava Šipuša. Neke od njezinih skladbi su uspješno izvedene u Hrvatskoj i inozemstvu (Austrija, Italija, Njemačka, SAD). Dio njenog vokalnog opusa je snimljen i izdan. Njen skladateljski stil je liričan, ali u isto vrijeme se osjeti suvremeni pristup glazbenoj izražajnosti. Skladateljski opus sadrži skladbe za solo instrumente (harfu, glasovir, flautu, violončelo, marimbu, orgulje), vokalni repertoar za sopran, mezzosopran, tenor i bariton te pratnju, opere, komorne sastave, zborsku literaturu. Uz skladanje bavi se i dirigiranjem te pedagoškim radom.
Cécile Louise Stéphanie Chaminade (1857. – 1944.) bila je francuska skladateljica i pijanistica. Zbog društvenog statusa nije joj bila dozvoljena redovno glazbeno obrazovanje. No, bila joj je dozvoljena privatna glazbena poduka. Klavir ju je podučavao F. Le Couppey, violinu M. P. Marsick, a kompoziciju M. G. A. Savard i B. Godard. Bila je međunarodno priznata i nagrađena skladateljica. 1913. godine kao prva skladateljica u povijesti primila je francusku nagradu Nacionalni Orden Legije Časti. Concertino za flautu i glasovir, op. 107 skladala je 1902. godine, a kasnije ga je obradila za flautu i orkestar. Concertino za flautu i glasovir, op. 107 njezina je najizvođenija skladba.

Aria - ples na svili
2024-12-18 16:00 - 17:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Završni nastup polaznika Aria – ples na svili.

12. maraton kratkometražnog filma
2024-12-17 10:30 - 12:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Maraton kratkometražnog filma održava se već dvanaestu godinu zaredom povodom najkraćeg dana u godini, 21. prosinca, te tako obilježava i slavi kratku filmsku formu, stvarajući jedinstvenu priliku da posjetiteljima diljem zemlje omogući gledanje kratkometražnih naslova na kino platnima. Ove godine, pored sudjelovanja 25 ekrana Kino mreže i pridruženih lokalnih kina diljem Hrvatske, a u suradnji s platformom Kinoholik, program će biti realiziran na još 8 zagrebačkih lokacija u centrima za kulturu ili mjesnim odborima. Za Dječji vrtić Olga Ban tako smo pripremili posebnu projekciju od Malih domaćih maratonaca. Program Mali domaći maratonci uključuje pet kratkometražnih filmova koji istražuju različite teme poput snage zajedništva, važnosti podrške, hrabrosti i odvažnosti koja je nagrađujuća kao i vrijednosti prijateljstva. To su filmovi: Glazbene čarapice redateljice Ane Horvat, Plavi medo autorice Marine Andree Škop, Leptir Sunčane Brkulj, Putovanje redateljice Mirele Ivanković Bielen te Mišja kuća redatelja Timona Ledera.

Reci mi da se šališ - stand-up
2024-12-16 20:00 - 21:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
DOBAR IZLAZAK predstavlja:
GORAN VINČIĆ: RECI MI DA SE ŠALIŠ
STAND UP COMEDY SHOW
16.12. ponedjeljak s početkom u 20 sati
Spomen dom, Pazin
🔥Goran Vinčić rasprodao je kultnu dvoranu Lisinski u Zagrebu.
🔥Rasprodao je i Beograd gdje se natiskalo više od 1300 posjetitelja u Dom Sindikata.
🔥Nakrcao je sportsku dvoranu u Karlovcu gdje se natiskalo 1500 gledatelja.
Njegov novi show “Reci mi da se šališ” krenuo je na regionalnu turneju u 2024. godini
Specijal snimljen u Ludoj kući prešišao je milijun pregleda na YouTube kanalu
Vinča skida rekorde, rasprodaje dvorane, mete pod s prvim redom, vrijeđa, ljubi, grli i zadirkuje.
Vinča je čovjek od naroda, televizije, kazališta, sporta, muzike.

Principi organskog vrtlarenja - moje iskustvo, Martina Štifanić
2024-12-06 18:00 - 20:00 | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Ova radionica nudi praktičan uvid u principe organskog vrtlarenja kroz osobno iskustvo Martine Štifanić. Sudionici će saznati kako na prirodan način uzgajati biljke bez upotrebe kemikalija i pesticida, te kako uspostaviti održive i zdrave vrtne prakse. Martina će podijeliti svoje savjete o odabiru biljaka, kompostiranju, održavanju tla i zaštiti biljaka, uz naglasak na očuvanje biološke ravnoteže u vrtu. Radionica je idealna za sve koji žele započeti vlastiti organski vrt ili poboljšati postojeći.
Prijave na: https://forms.gle/ECGHBWqYi8fpKRww5

JazzIstra Orchestra plays KUD Idijoti
2024-12-05 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
JazzIstra Orchestra i Barbara Munjas krajem 2022. godine prvi su put izveli koncertni program posvećen legendarnom pulskom punk bandu “Kud Idijoti”. Članovi orkestra napisali su aranžmane za jedanaest pjesama iz opusa Kud Idijota iskoristivši svu umjetničku slobodu kako bi punk i jazz stopili u jednu nepredvidivu cjelinu. Nakon izuzetno pozitivnih reakcija na izvedbe u Puli sa ovim su programom JazzIstra Orchestra i Barbara gostovali u Osijeku, Rijeci i Poreču. Koncert u pazinskom Spomen domu posebno je značajan budući da će se taj nastum snimiti za live album.
Nastupiti će:
Barbara Munjas – vokal
saksofoni: Luka Vrbanec, Sonja Domitrović, Aldo Foško, Jovana Joka, Jurica Prodan
trube: Roberto Bernaca, Alen Bernobić, Robert Mikuljan, Branko Sterpin
tromboni: Max Ravanello, Luka Žužić, Gianluca Antonini
gitara: Zoran Majstorović
klavir: Andrea Rojnić
kontrabas: Vedran Ružić
bubnjevi: Marco Quarantotto

Radionica o korištenju aplikacije Moj vaučer
2024-12-05 16:00 - 17:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Ova radionica pruža praktične informacije o tome kako koristiti aplikaciju Moj vaučer, koja omogućuje jednostavan pristup različitim obrazovnim programima i uslugama financiranim putem HZZ-a. Sudionici će naučiti kako se prijaviti za vaučere, odabrati odgovarajuće obrazovne programe i koristiti sredstva za stjecanje novih vještina. Radionica je posebno korisna za sve koji žele iskoristiti subvencionirane edukacije i osigurati si daljnji profesionalni razvoj putem sustava Moj vaučer.
Prijava na: https://forms.gle/ECGHBWqYi8fpKRww5

Prezentacija programa obrazovanja "Internetski marketing i brendiranje"
2024-12-04 17:00 - 18:00 | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Ovo predavanje pruža uvid u program za stjecanje mikrokvalifikacije “Internetski marketing i brendiranje”, koji je osmišljen za sve koji žele steći znanja i vještine potrebne za uspješno vođenje online marketinga i izgradnju brenda. Sudionici će naučiti osnovne strategije digitalnog marketinga, alatima za promociju na internetu, te kako izgraditi prepoznatljiv i uspješan brend u digitalnom okruženju. Program je namijenjen onima koji žele unaprijediti svoje poslovanje ili karijeru u svijetu internetskog marketinga. Program će se provoditi u našoj ustanovi od veljače do svibnja 2025. godine.

Prijava na: https://forms.gle/ECGHBWqYi8fpKRww5

Edukacija za umirovljenike o sigurnom korištenju interneta
2024-12-02 10:00 - 11:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
U današnjem digitalnom dobu, sigurnost na internetu postaje sve važnija, posebice za starije osobe koje se suočavaju s novim tehnologijama. Svijest o prijetnjama poput cyber napada i prevare ključna je za očuvanje njihove sigurnosti online. Centar za kulturu i obrazovanje Pazin, u suradnji s Policijskom upravom Istarskom, organizira besplatnu edukaciju koja ima za cilj pomoći umirovljenicima da steknu osnovno razumijevanje internetske sigurnosti i zaštite osobnih podataka. Ova edukacija pruža priliku starijim građanima da se osjećaju sigurnije i samostalnije u digitalnom svijetu, čime im omogućujemo da iskoriste prednosti modernih tehnologija na siguran način.

I LOVE BROADWAY
2024-11-30 19:00 - 21:00
Show „ I love Broadway“ kazališta „GANDUSIO“ iz Rovinja nastao je iz želje njegova režisera i koreografa Simona Marlowa da svoje 40 godina dugo profesionalno iskustvo i ljubav prema glazbenom žanru mjuzikla prenese svojim sugrađanima.
Program je rođen iz nekoliko vikend radionica mjuzikla za odrasle u organizaciji Pučkog otvorenog učilišta Grada Rovinj-Rovigno a uz svesrdnu podršku ravnateljice Dubravka Svetličić. Nakon dvije i pol godine prerastao je u predivno slavlje nekih od najvećih hitova i najomiljeninih mjuzikla Broadwaya. Kombinacija divne glazbe, dinamične koreografije i živopisnih kostima, svaki je puta u potpunosti oduševila i na noge dizala publiku prepunog kazališta Gandusio. No pravi uspjeh „I love Broadway“ zapravo duguje ogromnoj strasti, entuzijazmu, posvećenosti te talentu dama na pozornici.
„I love Broadway“ su: Lea Juričić, Aleksa Kajfeš, Nataša Kuzat, Marija Meden, Ana Messmer, Kristina Nimčević, Lara Poropat, Nikolina Ribić, Luana Santin, Ira Stijak i naš jedini gentleman Matteo Tromba inače podpredsjednik Zajednice Talijana „Pino Budicin“ iz Rovinja.

Sonja Boljunčić “3LB” - nova komedija Kazališne družine RASTREPUH
2024-11-29 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
“3LB” je priča o tri generacije žena povezanih zajedničkim nasljeđem, izazovima i nevjerojatnom idejom koja će zauvijek promijeniti njihove živote. Kada se svijet oko njih okrene naglavačke, baka, majka i unuka pronalaze neočekivanu priliku da preuzmu kontrolu nad svojom sudbinom.
Radnja se odvija u atmosferi svakodnevice protkane humorom, nostalgijom i borbom za očuvanje obitelji. Kroz njihove međusobne odnose, razgovore i odluke, predstava donosi priču o snazi žena, inovativnosti i želji da se održi ono što je najvrijednije.
“3LB” suptilno istražuje obiteljsku dinamiku, tradiciju i promjene koje donosi suvremeno društvo, ostavljajući gledatelje da se zapitaju koliko su daleko spremni ići za ljubav i zajedništvo. Priča koja je topla, duhovita i iskrena, s naglaskom na ono što nas čini ljudima – našim vezama i snovima.
Autorica teksta: Sonja Boljunčić
Redatelj: Aleksandar Bančić
Scenografkinja: Gea Rajić
Autor glazbe: Goran Farkaš
Tehnička podrška: Paolo Gasparini
Dio scenografije izradio: Zoran Brajković

Igraju: Ana Bančić, Ana-Marija Bartolić, Mirjana Fonjak/Vukica Palčić, Erika Komin, Nataša Matijaš, Vjekoslav Mofardin, Doris Pavlica

Hvala Deanu Cveku na donaciji.
Predstava je sufinancirana od strane Ministarstva kulture i medija RH.

MILOTTIJEVI DANI - koncert
2024-11-23 18:00 - 19:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Tradicionalna manifestacija
Milottijevi dani / Le giornate di Nello Milotti održat će se, nakon Pule, i u Pazinu, Dvorana Istra Spomen doma Pazin dana 23. studenoga 2024 s početkom u 18:00 sati.

​O organizaciji koncerta kojim odajemo počast našem dragom i priznatom skladatelju brine Udruga za očuvanje spomena na istarske skladatelje u suradnji s Centrom za kulturu i obrazovanje, Pazin, Udrugom Ars Cultura i MPZ Roženice.

​Nastupiti će:
ROŽENICE, mješoviti pjevački zbor, Pazin
GEORGIE GOLDIN, sopran, Pula
SAMANTA STELL, flauta, Pula
DAVID KUMPARE, klarinet , Pula
SANDRO VEŠLIGAJ, klavir , Pula

​Pokrovitelj koncerta je Grad Pazin, Upravni odjel za društvene djelatnosti i Istarska županija, Upravni odjel za kulturu i zavičajnost

​Ulaz je slobodan.
​
Akademski glazbenici će izvesti Milottijeva klasična djela a sve će to biti protkano video snimkama i slikama prošlih vremena koje je pripremila gđa Loretta Godigna, predsjednica KUD-SAC Lino Mariani zajedno s Markom Račanom tako što su iz arhiva izvukli isječke Milottijevih nastupa i zanimljivosti iz njegovog života. Biti će to multimedijalni event.
​Nakon smrti Maestra Nella Milottija kulturni djelatnici su odlučili pokrenuti Milottijeve dane / Le giornate di Nello Milotti (građani Mjesnog odbora Gregovica, Vijeće mjesnog odbora Gregovica s tada najmlađim Predsjednikom Vijeća mjesnog odbora u Gradu, gospodinom Deni Mešanovićem, u suradnji sa profesorima Sveučilišta Jurja Dobrile i prvim Rektorom, Robertom Matijašićem, djelatnicima Gradske knjižnice i čitaonice i tadašnje direktorice Nele Načinović, Katedrom čakavskog sabora za glazbu Novigrad-Cittanova s predsjednicom, muzikologinjom Ivanom Paulom Gortan-Carlin, te profesorima Muzičke akademije Sveučilišta Jurja Dobrile).
Uz MO Gregovica, manifestaciju podržavaju već jedno desetljeće i MO Stari Grad i MO Šijana.
​Nello Milotti je važna ličnost u kulturnom životu Grada Pule gdje je živio i stvarao te u svom skladateljskom opusu su slavni i nagrađivani hitovi na raznim festivalima od kojih istićemoMIK, mnoštvo zborskih i instrumentalnih skladbi te manje poznatih sakralnih djela. Osnovao je i dugogodišnji je bio dirigent zbora Roženice iz Pazina koji nakon što je Milotti predao svoju palicu prof. Ines Kovačić Drndić

ČA ZA VAJK - premijera filma
2024-11-22 19:00 - 21:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Istarski klub Rijeka predstavlja:

“Lipi naši,
Povodon 30-e obljetnice od osnutka Kluba studenata ‘Istarski klub’ Rijeka, jubilarna trideseta generacija volonteri odlučila je Klubu pokloniti jedan poseban poklon.
Nakon puno truda, kreativnosti i ponovljenih pokušaja uspjeli su ovjekovječiti Klub u jenen kratkometražnen filmu za sve pasane, trenutne i buduće generacije koje će kroz njega pasati.
Ovin puten vas službeno pozivamo na dugoočekivanu premijeru filma “ČA ZA VAJK – čera, danas, jutri…” koja će se održati 22. martinšćka ovega lita, u centru Istre – u Spomen domu u Pazinu s početkon u 7 ur uvečer.
Prije samega filma, da još malo pojačamo neizvjesnost i zabavu, pozvali smo i drage goste: – Folklorno društvo Pazin– Klapu Motovun – Grupu VejaFeštu nakon koncertne dvorane nastavljamo kat niže, u Magnusu.
Ulaz je besplatan i ni ograničen – očekujemo vas u veliken broju, slobodno dovedite i fameju – a forši se vidite kadi u filmu
Veselimo van se i lipo vas pozdravljamo!
V.V.V.K.”

EtnoCikl: Maria Mazzotta
2024-11-11 20:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Posljednji ovogodišnji koncert EtnoCikla donosi nam veliko ime europske world music scene.
Maria Mazzotta je istaknuta vokalna umjetnica na europskoj world glazbenoj sceni, prepoznata po snažnoj interpretaciji koja donosi jedinstveno iskustvo za publiku. Kombinira južno-talijanske i balkanske zvukove, a njezin repertoar rezultat je temeljitog istraživanja i poštovanja prema različitim kulturama, s naglaskom na vokalne karakteristike svakog tradicijskog stila. Svojim glasom uspijeva povezati bogate glazbene tradicije, stvarajući spoj tradicije i suvremenih glazbenih utjecaja.
Album “Amoreamaro” (“Gorka ljubav”), objavljen 2020. godine, posvećen je istraživanju složenih aspekata ljubavi, prikazujući je iz ženske perspektive kroz sve njezine nijanse: od najveće ljubavi do one nježne, očajničke, pa i one koja postaje nezdrava, posesivna i nasilna. Album sadrži deset pjesama, uključujući obrade poznatih talijanskih klasika i dvije autorske pjesme na dijalektu Salenta, poput naslovne pjesme “Amoreamaro” u pizzica stilu. Ova pjesma nosi ritam tradicionalno namijenjen iscjeljenju “tarantoliranih” žena koje su, prema vjerovanju, ugrizle tarantule, izazvavši histerično ponašanje, simbolično prikazano kao lijek za bolesni svijet.
Na albumu su i obrade klasičnih talijanskih pjesama, kao što su “Lu pisci Spada” Domenica Modugna i “Tu non mi piaci più” koju je popularizirala Gabriella Ferri. “Amoreamaro” koristi pjesme kao sredstvo katarze, utjehe, snage i liječenja, čime reflektira tradicionalnu snagu glazbe u narodnoj kulturi.
Od izlaska albuma, Maria Mazzotta je stalno na turneji, nastupajući na više od 150 koncerata u najmanje 25 zemalja diljem Europe i Južne Amerike, uključujući pozornice kao što su Théâtre de la Ville u Parizu, Müpa u Budimpešti, La Citè de la Musique u Marseilleu, te festivale poput WOMEX-a u Portu i OFFest-a u Skoplju. U ožujku 2023. održala je turneju u Južnoj Americi s nastupima u Kolumbiji i Ekvadoru.
Album je prepoznat i od strane međunarodne kritike: finalistkinja je za Targa Tenco nagradu u kategoriji “najbolje izvođačice” i uvršten među Top10 najboljih albuma 2020. godine prema Transglobal World Music Chartu i World Music Chart Europe. Osvojila je međunarodnu nagradu kritike na Premio Parodi, bila je odabrana za Womex 2021 u Portugalu, International Kulturbörse u Freiburgu, Fira Mediterrània de Manresa 2020 u Španjolskoj i MusicConnect u Italiji, te finalistkinja za nagrade Preis der Deutschen Schallplatten Kritik i FolkHerbst u Njemačkoj.
Maria Mazzotta u svojim nastupima spaja vokal i udaraljke, dok je prati Antonino De Luca na harmonici.

Koncert klasične glazbe: Tamara Coha Mandić i Diana Grubišić Ćiković
2024-11-08 20:00 - 21:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Tamara Coha Mandić – flautaDiana Grubišić Ćiković – harfa

TAMARA COHA MANDIĆ/ flauta
Tamara Coha Mandić rođena je u Zagrebu gdje je završila osnovnu i srednju glazbenu školu Blagoja Berse (flauta u klasi prof. Vesne Zornjak). Školovanje je nastavila u Sloveniji gdje je diplomirala 1994.godine na ljubljanskoj Akademiji za glasbo u klasi prof. Rudija Poka.Nakon uspješno završenog studija, iste godine, postaje članicom Simfonijskog orkestra HRT-a na mjestu solo flaute. Specijalistički poslijediplomski studij završila je na Muzičkoj akademiji u Zagrebu pod mentorstvom prof. Renate Penezić i prof. Mladena Tarbuka.Iza nje je velik broj nastupa u Hrvatskoj i inozemstvu sa brojnim renomiranim umjetnicima i ansamblima. Svira u duu s Dianom Grubišić Ćiković s kojom objavljuje dva zajednička nosača zvuka u izdanju Croatia recordsa i Cantusa Nakladnička kuća Orfej izdala je njen solistički CD uz Simfonijski orkestar HRT, a njene brojne izvedbe nalaze se na autorskim nosačima zvuka hrvatskih skladatelja. U kritikama hrvatski glazbeni kritičari njeno solističko sviranje i nastupe u orkestru visoko vrednuju (“flautistica plemenitog zvuka”,… “izvedba s visokom razinom muzikalnosti i virtuoziteta”….)Solistički je nastupala uz Simfonijski orkestar HRT, Dubrovački simfonijski orkestar, Hrvatski komorni orkestar, Varaždinski komorni orkestar, Zadarski komorni orkestar, Riječki komorni orkestar, Orkestar Riječke opere, zbor ZvijezdiceDo sada je za Hrvatski radio snimila velik broj kompozicija, solo kao i u različitim komornim sastavima. Redovito je pozivaju u ocjenjivački sud raznih natjecanja.

DIANA GRUBIŠIĆ ĆIKOVIĆ / harfaStudij klavira završila je 1988. godine na Muzičkoj akademiji u Zagrebu u klasi prof. Marije Gvozdić Horvat. Studij harfe završila je1994. godine na Akademiji za glasbo u Ljubljani, u klasi prof. Rude Ravnik Kosi. Poslijediplomski specijalistički studij harfe završila je na Visokoj školi za glazbenu umjetnost “Ino Mirković” u klasi prof. Irine Petrovne Pašinskaje (Moskva /Rusija). Održala je brojne solističke koncerte te nastupala kao solistica uz pratnju orkestra Opere HNK Ivana pl. Zajca u Rijeci, Slovenske filharmonije, Dubrovačkog simfonijskog orkestra, Simfonijskog orkestra HRT-a, Varaždinskog komornog orkestra , Riječkog komornog orkestra, Hrvatskog komornog orkestra, ansambla “Cantus” te Mađarskog simfonijskog orkestra ” Danubia”. Osim solistički, nastupa i u komornim sastavima. Snimila je nekoliko nosača zvuka u izdanju Croatia recordsa i Cantusa. Više od dvadeset godina bila je solo harfistica orkestra Hrvatskog narodnog kazališta Ivana pl. Zajca u Rijeci Od 1994. do 2006. predavala je harfu na Glazbenoj školi Ivana Matetića Ronjgova Rijeka; od 2002. godine je profesorica na Muzičkoj akademiji u Zagrebu, od 2022.u zvanju redovne profesorice. Članica je ocjenjivačkih sudova na domaćim i međunarodnim harfističkim natjecanjima te voditeljica harfističkih seminara.
————————————————————————————————————

Tamara Coha Mandić i Diana Grubišić Ćiković kao duo djeluju od 2003. godine. Do danas su održale koncerte na brojnim glazbenim festivalima u zemlji i inozemstvu, nastupale solistički u Majstorskom ciklusu Simfonijskog orkestra HRT., u ciklusu „Umjetnici zagrebačkoj publici „i dr. Nekoliko su puta sa raznim hrvatskim orkestrima izvodile Mozartov Koncert za flautu i harfu u C-duru op.299 te Papandopulovu Koncertantnu muziku za flautu, harfu , vibrafon i gudački orkestar U svojim koncertnim programima bilježe najvrijednija originalna djela za flautu i harfu, poneku transkripciju (pretežno baroknih skladatelja) te kompozicije iz pera domaćih skladatelja.2008.g. Croatia records objavljuje njihov zajednički nosač zvuka “Slow motion”, a drugi zajednički nosač zvuka „ I colori“ izašao je u prosincu 2021.g. u izdanju Cantusa.

PROGRAM: Suite antique

M. Amorosi:​ Dva srednjevjekovna plesa​Molto adagio​Allegro deciso

N. Rota:​ Sonata za flautu i harfu ​​Allegro molto moderato​Andante sostenuto​Allegro festoso

A. Suriani:​ Partita za solo harfu (obrade talijanskih tema za lutnju iz 17.st)​Preludio​Baletto​Pastorale​Gagliarda

R. Matz /priredio T. Uhlik:​ Tri pjesme iz dubrovačke renesanse za flautu i harfu​​Počasnica​Kad Ljubmir uteče​​Ubiraj diklice

John Rutter​: Suite antique ​​​Prelude​​Ostinato​​Aria​​Waltz​​Chanson​​Rondeau

Magic Leon Show
2024-10-26 17:00 - 18:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Pobjednik TV Showa Supertalent, Magic Leon dolazi sa svojim spektakularnim nastupom u Pazin točnije u Veliku Dvoranu centra za kulturu i obrazovanje.
Energičan, zabavan i komičan nastup donijet će i poznatu maramu Bjelku koja će vas ostaviti bez daha svojim plesnim pokretima. Magic Leon Show prigodan je za svu publiku, od 5 do 105 godina.
Trikovi ovog mladog mađioničara jedinstveno su iskustvo, drugačije od mađioničarskih točaka koje smo dosad imali prilike gledati. Usto, u Leonovim točkama upravo njegova publika ima glavnu ulogu. Svojim zabavnim programom za djecu, ali i odrasle, Magic Leon će sve razveseliti i nasmijati do suza.
Ukoliko želite doživjeti sat vremena neprestanog smijeha, postati glavna predstave, nabavite svoje ulaznice na vrijeme na www.magicleon.hr

Izobrazba za poljoprivrednike - uporaba pesticida
2024-10-25 17:00 - 21:00
Izobrazba sigurnog rukovanja i pravilne primjene pesticida – dopunski modul
Datum i vrijeme: 25.10.2024. s početkom u 17:00 sati
Trajanje: 5 sati
Mjesto: Spomen dom Pazin, Šetalište Pazinske gimnazije 1, dvorana Istra
Ova edukacija je namijenjena poljoprivrednicima koji su već prošli osnovni modul, a kojima je istekla ili uskoro ističe potvrda.
Cijena: Edukacija je besplatna za sve polaznike, a financirana je sredstvima Istarske županije putem Javnog poziva za dodjelu bespovratnih financijskih sredstava za financiranje projekata/programa iz područja poljoprivrede, šumarstva, ribarstva i vodnog gospodarstva.
Literatura: Priručnik za sigurno rukovanje i pravilnu primjenu sredstava za zaštitu bilja.
Prijave i informacije:
Telefon: 099 8102 050
Email: obrazovanje@ckopazin.hr
Prijavite se na vrijeme i osigurajte svoje mjesto!

Koncert - Nhau: Vetva
2024-10-23 20:00 - 21:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Vetva Nuše Hauser (Nhau) u Spomen domu
U pazinskom Spomen domu, 23. listopada 2024., održat će se koncert Nuše Hauser (Nhau) na kojem će predstaviti svoj prvi album “Vetva” (Little Black Mountain). Album okuplja 10 naslova koji kompletiraju ciklus plesova. Stilski ih se može smjestiti u ambijentalni dark jazz, a asocijacije potom od tog žanra vode ka različitim drugim pravcima. Konstrukciju svih pjesama, od “Tanz” do “Tanz 09- Parting” formalno i sadržajno nose klavir i glas (Hauser), uz izuzetak dva naslova kojima se pridružuju električni bas i električna gitara (Blackhill). Branko Crnogorčić (Blackhill) stoji i iza procesa snimanja, miksanja i programiranja. Hauser za sve pjesme potpisuje i stihove, a o albumu kaže:
– Vetva je šuma u središnjoj Istri koja se obroncima spušta u dolinu rijeke Raše. Tom šumom sam godinama svakodnevno prolazila i sve su pjesme velikim dijelom nastajale upravo na tom putu. Vetva je mijenjala boje kako su se izmijenjivala godišnja doba i vremenske prilike, tako i moje ideje i moja doba i prilike. Cijeli je album dnevnik koji prenosi proživljena, preživljena ili odsanjana iskustva. Atmosfere koje stvara prate ta osobna stanja. Svaka pjesma/ples uz redni broj (koji i upozorava na redoslijed njihova nastanka) ima temu oko koje i za koje je stihovima stvaran sadržaj. Nastajala je prvobitno kao zvuk, klavirskom dionicom, a na nju bi se potom nadogradio glas sa pričom. Svjesnih glazbenih ili stilskih referenci nema. Svjesna je samo željena atmosfera i priča. Tek po zaključenju ciklusa prepoznala sam poveznicu svih i jednu konačnu cjelinu koja se zatvara kao što se možda treba zatvarati jedna stranica života. Zato sam često, informirajući o svakoj pojedinačnoj objavi pjesama uoči albuma izdvajala citat da je svaka temeljena na stvarnim snovima. Jer svaka je zaista stvarna i životna. I to je jedino što bih voljela da se može pri slušanju čuti.

Igor Baksa: Tinderella
2024-10-16 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
NAJTRAŽENIJI STAND-UP KOMIČAR U KAZALIŠNOJ KOMEDIJI GODINE – TINDERELLA!
Urnebesna komedija u kojoj se spajaju dvoje naoko nespojivih partnera – stand-up komičar Goran Vinčić Vinča i nagrađivana glumica Marija Kolb, suvremena je bajka za odrasle. Uz pregršt živopisnih likova iz aplikacija za spojeve, iskre strasti koje frcaju između njih zagrijat će svačiju maštu i – srce.
Upečatljivu glazbu potpisuje Luka Tralić Shot (kojeg znamo iz hip-hop sastava Elemental), a osim pjevanja songova glumci će svoju vatrenu igru i otplesati pod koreografskom palicom plesne dive Almire Osmanović. Kostimografiju potpisuje Katarina Radošević Galić, a fotografiju Mirna Bartolić.
Cjelovečernja zabava za odrasli dio obitelji ja zagarantirana! Vinča kakvog niste vidjeli i glumica kakvu vrijedi gledati svaki dan!
“U ovoj je komediji glavna prepreka protagonistima na putu do sretna kraja – ciničan društveni kontekst, naznačen predrasudama koje smo skrili iza avatara što skrivaju stvarna lica i šarenila društvenih mreža, najočitije manifestacije naše podvojene i strahovima iscrpljene osobnosti.
***
Bajkovitost ove komedije ipak će ponuditi gledatelju zadovoljštinu sretna kraja, ili barem njegovu mogućnost, i nadu da će dobra stara ljubav još jednom nadvladati naš nevjerojatni nagon da previše odvagujemo i relativiziramo te tako sami sebi pokvarimo mogućnost sreće. Ova je predstava poziv da prigrlimo trenutak radosti onda kad nam se daruje, bez primisli o tome koliko će trajati. Možda samo koliko ova predstava, a možda se nastavi i izvan kazališnih dasaka… mogućnosti su, dakako, nebrojene.”
Snježana Babić – Višnjić

Funeral for my 30s
2024-10-14 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Kažu da jednom kada održiš sprovod, možeš krenuti dalje. Nastavljajući suradnju nakon predstave Funeral for my 20’s i dalje razvijajući ideju o pokapanju jednog perioda života, koreografkinja Sabina Perry u svojoj četrdeset prvoj godini osvrnula se na proteklo desetljeće. Na događaje koji su obilježili taj period, koje je proživjela te koje smatra da simboliziraju tridesete godine ne samo njezina života nego i iskustva brojnih drugih žena. Promatrajući period jedne ere prožet različitim nadanjima, bolima, užicima, gubicima, ispunjenjima, ali i brojnim poteškoćama, iskopava se prošlost kako bi se još jednom proživjela, prikazala na sceni i nakon toga zauvijek pokopala. U suradnji s plesačicom Koraljkom Begović kreiran je kolaž događaja, iskustava i emocija pojedinačnih i zajedničkih te propitivanja tridesetih godina jedne žene. Oproštaj od 30tih, soundtrack prošlosti.
“You can be a mother and a poet. A wife and a lover. You can dance on the graves you dug on Tuesday, pulling out the bones of yourself you began to miss.”
– Kate Baer, What Kind of Woman

Koreografija, scena, režija: Sabina Perry

U suradnji i izvedbi: Koraljka Begović
Izbor glazbe: Sabina Perry
Autorska glazba i aranžmani: A. Glacier
Oblikovanje svjetla: Saša Fistrić
Izbor kostima: Koraljka Begović i Sabina Perry
Grafičko oblikovanje: Dora Đurkesac
Fotografija: Jelena Janković
Video: Fanni Tutek Hajnal
Produkcija: Koraljka Begović
Autorica promotivne fotografije: Sabina Perry
U predstavi se koriste dijelovi glazbe Dirty Beaches, Ada, Admo, Bibio, Chad VanGaalen.
Posebna zahvala na potpori: BodyWorks Cologne, Flavia Tabarrini, Ehrenfeld Studios, Oli Boxberg, Davorka Begović, Rajko Pavlić i Marta Žegura
Predstavu financira Ministarstvo kulture i medija RH, Gradski ured i civilno društvo grada Zagreba te Kanadsko vijeće za umjetnost / Canada Council for the Arts.

57. susret hrvatskih pjevačkih zborova
2024-10-13 11:00 - 14:00, 2024-10-12 17:00 - 20:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
57. Susret hrvatskih pjevačkih zborova bit će održan tijekom vikenda 12. i 13. listopada 2024.godine u Pazinu uz materijalnu potporu Ministarstva kulture i medija RH, Istarske županije i Grada Pazina. 57. Susret nacionalna je manifestacija s dugogodišnjom tradicijom koja na godišnjoj razini okuplja najbolje hrvatske amaterske zborove i ljubitelje zborskog pjevanja. Navedeni Susret jedna je od 10 nacionalnih manifestacija koje na godišnjoj razini organizira Hrvatski sabor kulture, a na kojoj će nastupiti najuspješniji zborovi predstavnici 10 hrvatskih županija s preko 400 pjevača. Na ovogodišnjem Susretu nastupit će čak 13 odabranih hrvatskih pjevačkih zborova koji su svoj nastup morali izboriti putem županijskih i regionalnih smotri i samostalnih preslušavanja. Zborovi sudionici Susreta su:
Zbor Hrvatske gradske glazbe Vis, Vis
Riječki komorni zbor „Valˮ, RIjeka
Ženski zbor KUD-a „Učkaˮ, Matulji
Ženski pjevački zbor „Vox feminaeˮ, Bjelovar
Gradski zbor „Franjo pl. Lučićˮ, Velika Gorica
Mješoviti pjevački zbor HKUD-a „Petar Zrinskiˮ, Vrbovec
Hrvatsko pjevačko društvo „Slavuljˮ, Petrinja
Pjevački zbor „Josip Štolcer Slavenski”, Čakovec
Mješoviti pjevački zbor KUD-a „Rudolf Rajter”, Ivanec
Hrvatsko pjevačko društvo „Rodoljub”, Virovitica
Akademski muški zbor Fakulteta elektrotehnike i računarstva, Zagreb
Mješoviti pjevački zbor KUEU-a „Kajˮ, Zlatar Bistrica
Mješoviti pjevački zbor KUD-a „Naša lipaˮ, Tuhelj
Program 57. Susreta sačinjen je od natjecateljskog i revijalnog dijela koji će u potpunosti biti besplatan za publiku. Natjecateljski program odvija se prvog dana Susreta, 12. listopada od 17 satiu Centru za kulturu i obrazovanje Pazin pred stručnim povjerenstvom u sastavu dr.sc. Antoaneta Radočaj-Jerković, Igor Vlajnić i Domeniko Briški. Revijalni dio će biti održan u nedjelju, 13. listopada od 11 sati, kada će zborovi predstaviti svoje revijalne zabavne programe. Zborska revija kulminirat će dodjelom zahvalnica i nagrada. Posebno mjesto na 57. Susretu pjevačkih zborova imat će djela hrvatskih skladatelja te će jednom od sudionika Susreta biti dodijeljena Nagrada Hrvatskog društva skladatelja za najbolju izvedbu djela hrvatskog skladatelja. Uz Hrvatski sabor kulture, pomoć u organizaciji Susreta omogućila je Maistra d.d., a suorganizator Susreta je Hrvatsko društvo skladatelja.

57. Susret hrvatskih pjevačkih zborova možete pratiti uživo putem službenih Facebook i Youtube stranica Hrvatskog sabora kulture. Više informacija o programu pronađite na www.hrsk.hr.

Patrick Suskind - Kontrabas
2024-10-10 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Postavio i izvodi: Filip Sertić
umjetničko vodstvo: Ivana Buljan Legati
suradnica za Kontrabas: Eva Dostal
ton: Zdravko Tomčišin
svjetlo: Jan Luka Jerković
odabir kostima: Mirjana Zagorec
scena i rekvizita: Damir Kovačević, Domagoj Marković

Predstava Kontrabas romantična je komedija slavnog pisca Patricka Suskinda (autora Parfema po kojem je snimljen Hollywoodski film). Radi se o svjetskoj uspješnici, a ništa slabije nije prošla ni u Zagrebu u produkciji Kazališta Komedija i izvedbi Filipa Sertića. Publika i kritika dijele oduševljenje te je svaka izvedba dosad bila rasprodana.

Nije ovo priča o kraljevima ni državnicima, o slavnim skladateljima ni nekoj drugoj znamenitoj ličnosti. Već samo o jednom kontrabasistu. Pa što? Je li zato manje vrijedna pričanja i ne bi ju trebalo pričati? Možda vas baš zato dirne ravno u srce. U fokusu ove drame je glazbenik koji je cijeli život podredio glazbi, a sada sjedi u zadnjem redu orkestra. Predstava je oda onima koji su od života očekivali više. Nasmijat će vas do suza, ali i potaknuti na razmišljanje je li uspjeh kojem težimo uistinu toliko važan?

Radionica "Kreiranje i zakazivanje sadržaja u Meti"
2024-10-10 16:30 - 20:00 | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Centar za kulturu i obrazovanje Pazin organizira radionicu “Kreiranje i zakazivanje sadržaja u Meti (Facebook i Instagram)”, koja će se održati 10.10.2024. s početkom u 16:30. Na radionici ćete naučiti kako učinkovito planirati i kreirati sadržaj za društvene mreže, te kako zakazivati objave kako bi postigli maksimalan doseg.
Predavačica: Valentina Babić
Kotizacija za sudjelovanje iznosi 30 €, a broj mjesta je ograničen.
Prijave na obrazovanje@ckopazin.hr

Ivan Šarić: Best of 1984 - 2023
2024-10-04 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Ivan Šarić – Best of 1984 – 2023

Enis Bešlagić - Da sam ja neko
2024-10-02 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Autor i izvođač: Enis Bešlagić
Da sam ja neko” je samo jedan put i jedan odabir onoga što ja jesam danas. Ono što me vodi i da podijelim svoju priču sa svima vama koji gledate srcem.

EtnoCikl: Vilma Talvitie - 100 pjesama oko svijeta (Finska)
2024-09-27 20:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Tijekom posljednjih 10 godina, finska umjetnica Vilma Talvitie putovala je kroz 4 kontinenta, kroz više od 30 zemalja, svirajući i učeći narodnu i tradicionalnu glazbu s lokalnim glazbenicima.
Nakon što je ostala zaglavljena u Njemačkoj tijekom pandemije koronavirusa, počela je prikupljati i aranžirati narodne pjesme, stvarajući video izvedbe iz 100 kulturnih područja, pjevajući na 70 jezika.
Na koncertu, Vilma vodi publiku na glazbeno putovanje oko svijeta, koristeći instrumente poput glasa, harmonike, gitare, udaraljki i grčkog baglamadakija. Uz inspirativne jezike, ritmove, zvukove i priče, začinjene pripovijedanjem o nomadskim avanturama, Vilma pokazuje koliko moćan alat može biti jednostavna pjesma – u povezivanju cijelog svijeta.

Koncert Ansambla MiseEnScene
2024-09-26 20:00 - 21:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Bruno Philipp – klarinet
Vlatka Pehljan – violina
Mia Elezović – klavir
Autor fotografije: Ognjen Karaberović
Bruno Philipp jedan je od najistaknutijih predstavnika hrvatskih klarinetista. Uz diplomu Mu-
zičke akademije u Zagrebu, usavršavao se na konzervatoriju u Parizu. Solistički je nastupio s
brojnim relevantnim hrvatskim ansamblima te ostvario suradnju s dirigentima i kompozitorima
kao što su T.Uhlik, B.Šipuš, M.Makar, P.Dešpalj, J.Magdić, M.Miletić, D. Bobić i drugi. Član je
komornih sastava trio Solenza, Zagrebački puhački trio i Camerata Cantilly. Aktivan je u osmi-
šljavanju i realiziranju emisije Obrazovnog programa Hrvatskog radija ‘Glazbena kutijica’. Pro-
fesor je klarineta na Glazbenoj školi Blagoja Berse u Zagrebu.
Prema sudu glazbene kritike BrunoPhilipp (Zagreb, 1978) jedan je od najistaknutijih predstav-
nika mlađe generacije hrvatskih klarinetista. Uz diplomu Muzičke akademije u Zagrebu, prepo-
znatljiv umjetnički izričaj izgradio je na Konzervatoriju u Parizu za vrijeme trogodišnjeg usavr-
šavanja te na brojnim seminarima kod renomiranih svjetskih klarinetista: M. Arrignona, W. Bo-
eykensa, T. Friedlia, P. Moraguesa i drugih. U svojoj karijeri bilježi brojne solističke nastupe s
orkestrima i sastavima: Simfonijskiorkestar HRT, Tamburaški orkestar HRT, Zagrebački solisti,
Hrvatska komorna filharmonija, Ansambl LADO, Hrvatski komorni orkestar, Zadarski komorni
orkestar, Filharmonija Transilvanija, Orkestar Muzičke akademije, Fraktali, ansambl Cantilly,
gudački kvartet Rucner, gudački kvartet Porin. Od osvojenih nagrada izdvaja se pobjeda na 1.
hrvatskom natjecanju mladih umjetnika Papandopulo 2012. te osvojeno 2. mjesto na međuna-
rodnom klarinetističkom natjecanju u Cluju 2011. kao i nagrada Udruženja rumunjskih kompo-
zitora. 2009. godine položio je audiciju na mjesto solo klarinetista Simfonijskog orkestra HRT-a
u čijem angažmanu ostaje 2 mjeseca. Bruno Philipp umjetnik je koji nadahnuto kombinira raz-
ličite žanrove i stilska razdoblja,a njegov solistički opus često zahvaća praizvedbe suvremenih
autora od kojih mu je nekolicina posvetila svoja djela: M.Makar, N.Njirić, J.Magdić, T.Uhlik,
D.Bobić, O.Jelaska, V.A.Jockin, T.I.Borić, L.Lin-Ni. Sa sastavom Trio Solenza 2013. godine u
nakladi Croatia records promovirao je nosač zvuka ‘Židovska glazbena ostavština u zvuku i
riječi’, a 2016. njihov drugi album ‘Mozaik hrvatskih skladatelja’. Godine 2015. snimio je za iz-
davačku kuću Aquarius records nosač zvuka ‘Glazbena etno kutijica’ u suradnji s Gudačkim
kvartetom Rucner. CD je nominiran za nagradu Porin u kategoriji najbolji instrumentalni album
van klasične i jazz glazbe. U izdanju nakladničke kuće Cantus dobitnik je nagrade Porin 2017.
za sudjelovanje sa Zagrebačkim solistima u snimci ‘Glas iz Dubrovnika’ skladatelja Miroslava
Miletića u kategoriji najbolje kompozicije klasične glazbe. Iste je godine pozvan svirati u Za-
grebačkom puhačkom triju. Redovito snima za potrebe fonoteke Hrvatskog radija, a od 2011.
godine aktivan je u osmišljavanju i realiziranju emisije Obrazovnog programa Hrvatskog radija
‘Glazbena kutijica’. Profesor je klarineta u zvanju mentora na glazbenoj školi Blagoja Berse u
Zagrebu. Sudjeluje u radu žirija na državnim i međunarodnim natjecanjima. Član je Hrvatsko
društva glazbenih umjetnika.
Vlatka Peljhan diplomirala je violinu na Muzičkoj akademiji u Zagrebu. Studij je nastavila na
Visokoj školi za glazbu i ples u Rotterdamu gdje je stekla magisterije iz violine i viole. Solistički
je nastupala uz vodeće hrvatske orkestre. Pobjednica je Međunarodnog violinističkog natjecanja
A. Marcosig u Italiji 1998. Od 1997. do 2002. bila je članica Zagrebačkog klavirskog trija s kojim
je osvojila niz nagrada i priznanja u zemlji i inozemstvu, gostovala na međunarodnim festivalima
komorne glazbe u Izraelu, Norveškoj, Njemačkoj, Austriji, Sloveniji, Italiji i Nizozemskoj, te
pohađala majstorske tečajeve kod Isaaca Sterna, Leona Fleishera te članova priznatih svjetskih
kvarteta (Emerson, Juilliard, Borodin, Bártok, Smetana) i Grieg trija. Bila je članica ‘Pacific Music
Festival Orchestra’ u Japanu (2003.), ‘Symphony Orchestra Academy of the Pacific’ u Kanadi
(2004.), Rotterdamskog komornog orkestra, Amsterdamskog simfonijskog orkestra,
Simfonijskog orkestra Arena di Verona te Zagrebačkih solista. Koncertna je majstorica Opernog
orkestra HNK u Zagrebu i profesorica komorne glazbe na Muzičkoj akademiji u Zagrebu.
Mia Elezović diplomirala je i magistrirala klavir na Muzičkoj akademiji u Zagrebu u klasi
Zvjezdane Bašić. Studij je nastavila na Hochschule für Musik u Beču te na Hochschule für Musik
u Frankfurtu u klasi Herberta Seidela. Na poziv japanske vlade 2004/2005. godine boravila je na
Showa University u Kawasakiju u sklopu istraživačkog rada na temu suvremenih japanskih
skladatelja za klavir. Godine 2009. magistrirala je u programu Contemporary Performance na
‘Manhattan School of Music’ u New Yorku. Uspješno je nastupala na međunarodnim pijanističkim
natjecanjima i primila različite nagrade za uspješno umjetničko djelovanje. Surađivala je s
brojnim orkestrima i komornim sastavima u Europi, Japanu i Americi te umjetnicima i dirigentima
(K. Ono, P. Dešpalj. P. Rophé, A. Kalajdžić, P. Škerjanc, Z. Srzić i dr.). Bila je članica mnogih
ansambala za suvremenu glazbu poput Španjolskog nacionalnog ansambla za suvremenu glazbu,
ECCE ansambla i ‘Le Train Bleu’ u New Yorku, SAD. Bila je gošća radijskih i TV programa u
Hrvatskoj i Njemačkoj te mnogih domaćih i inozemnih glazbenih festivala. Djelovala je na
brojnim inozemnim glazbenim učilištima (npr. Kyoto University for Music and Arts, Manhattan
School of Music, Umjetnička akademija u Splitu) a od 2010. predaje na Conservatoire Royal de
Liège u Belgiji i od 2015. na Umjetničkoj akademiji u Osijeku

Program:
W. A. Mozart: Trio u Es-duru KV 498 za klarinet,violu i klavir
D. Detoni: Duo za dva ili više proizvoljna instrumenta
R. Schumann: Märchenerzählungen op. 113 za klarinet, violu i klavir
O.Jelaska: Giardino za violinu, klarinet i klavir
B. Bartok: Kontrasti Sz.111 za klarinet, violinu i klavir
